b'\n_START_ARTICLE_\nMilo\xc5\xa1 Krasi\xc4\x87\n_START_SECTION_\nZgodnja leta\n_START_PARAGRAPH_\nMilo\xc5\xa1 Krasi\xc4\x87 je kariero za\xc4\x8del na Kosovu, pri Rudarju iz Kosovske Mitrovice, vendar se je dru\xc5\xbeina morala preseliti v Novi Sad zaradi vojne, ki je takrat divjala na Kosovu. Krasi\xc4\x87 je v tem \xc4\x8dasu bil tudi na preizku\xc5\xa1nji pri Crveni Zvezdi, vendar ga je takratni mladinski trener Toma Mili\xc4\x87evi\xc4\x87 zavrnil._NEWLINE_Pri \xc5\xa1tirinajstih letih je za\xc4\x8del igrati za Vojvodino in pri osemnajstih letih je debitiral za \xc4\x8dlansko ekipo ter postal najmlaj\xc5\xa1i kapetan v zgodovini novosadskega kluba. Za klub je zbral 77 nastopov in 7 zadetkov.\n_START_SECTION_\nCSKA Moskva\n_START_PARAGRAPH_\nLeta 2004 je za 2,2 milijona evrov prestopil v moskovski CSKA, s katerim je dvakrat osvojil ruski naslov (2005 in 2006), ruski pokal (2005 in 2006), tri superpokale (2004, 2006 in 2007) ter Pokal UEFA v sezoni 2004/2005.\n_START_SECTION_\nJuventus\n_START_PARAGRAPH_\nLeta 2010 je prestopil v Juventus iz Torina, kjer je \xc5\xbee v prvi sezoni postal eden glavnih igralcev kluba.\n_START_SECTION_\nDo 21 let\n_START_PARAGRAPH_\nKrasi\xc4\x87 je imel pomembno vlogo pri reprezentance Srbije in \xc4\x8crne gore U-21 na zadnjih dveh evropskih prvenstvih U-21 let ter v ekipi za Olimpijske igre. Bil je del ekipe, ki je osvojila drugo mesto na evropskem prvenstvu U-21 let v Nem\xc4\x8diji, \xc4\x8deprav ni odigral nobene tekme. Dva meseca za tem je bil \xc5\xbee \xc4\x8dlan olimpijske odprave Srbije in \xc4\x8crne gore. Maja 2006 je bil Krasi\xc4\x87 eden klju\xc4\x8dnih igralceh Srbije in \xc4\x8crne gore na evropskem prvenstvu U-21, ko je ta ponovila uspeh in znova osvojila drugo mesto.\n_START_SECTION_\n\xc4\x8clanska reprezentanca\n_START_PARAGRAPH_\nDobre predstave v mladinskih selekcijah so mu omogo\xc4\x8dile preboj v \xc4\x8dlansko reprezentanco Srbije, za katero je odigral celotne kvalifikacije za Svetovno prvenstvo 2010 ter dosegel tri zadetke.'